text: Son pére encontre ki revient d’orison;
   Si iert sa mére qui le tient par le poing,
   Del moustier vienent saint Piére le baron:
   A messe furent et a pourcession;
   Del fil parloient, mais il n’iert gaires lonc;
   Il l’apela, si l’a mis a raison :
   [«Eufemiens, beaus sires, riches hom,]
   Car me herberges, pour Diu, en ta maison;
   [Sous ton degré me fai un grabaton :]
   Enfers hom sui ; pais moi pour Diu amour
   Et pour ton fil qui Allessis ot non,
   Qui te guerpist, dont tu as tel dolour;
   Que Dieus del ciel itel talent li doinst,
   Que il reviegne a toi en ta maison!»
  